Studentebetogings hervat by Wits, UJBetogings by die Universiteit van Johannesburg (UJ) in 2015. Foto: Twitter Die #FeesMustFall-betogings wat verlede jaar talle tersiêre onderriginstansies tot stilstand gebring het, sal Maandagoggend weer by die Universiteit van Witwatersrand (Wits) en die Universiteit van Johannesburg (UJ) hervat. Die Wits-studenteraad het gesê studente sal na verwagting by die Solomon Huis op die kampus bymekaarkom om te betoog omdat studente steeds dieselfde probleme in die gesig staar rondom die bekostigbaarheid van die instansie. Oor die naweek het UJ studente-verteenwoordigers ook aangekondig dat hulle Maandag die betogings sal hervat, die dag waarop die registrasie vir eerstejaarstudente begin. Intussen skryf studente van drie ander universiteite, waaronder die Tshwane-Universiteit van Tegnologie (TUT), Maandag hul finale 2015-eksamens wat weens die betogings verlede jaar uitgestel moes word. TUT het gesê veiligheidsmaatreëls is ingestel vir die studente wat eksamen skryf.